Alfred Malherbe

miniatura|260px|Litografía de Alfred Malherbe en *Monographie des picidées*. Mégapic impérial et mégapic à bec d'ivoire
**Alfred Malherbe**, nado o 14 de xullo de 1804 en Port-Louis (illa Mauricio) e finado Metz o 14 de agosto de 1866, foi un maxistrado e naturalista afeccionado francés. 
 
## Traxectoria 
Alfred Malherbe naceu en Port-Louis, illa Mauricio. 

Despois de estudar Dereito, en 1832 foi nomeado xuíz do tribunal de Metz (de onde era orixinaria a súa familia), no que foi maxistrado instrutor e vicepresidente do tribunal.

Apaixonado pola natureza desde moi cedo, dedicou o seu tempo libre á botánica, á zooloxía (e en particular á ornitoloxía). 

Asinou un importante estudo sobre os pícidos titulado *Monographie des picidées* (Imprenta de J. Verronnais, Metz) que apareceu en catro volumes entre 1861 e 1863. Alí descríbese cada especie acompañada de litografías coloreadas a man. 

Tamén estudou as aves de Alxeria (das cales describiu 191 especies) e de Sicilia. 

Foi director do Museo de Metz e presidente da Sociedade de Historia Natural de Metz desde 1844 até a súa morte.

En 1862 foi galardoado como Cabaleiro da Lexión de Honor.
 
## Algunhas publicacións 
* *Notice sur quelques espèces de chênes et spécialement sur le chêne liège (*Quercus suber*)* (Verronnais, Metz, 1839).
* *Faune ornithologique de la Sicile avec des observations sur l’habitat ou l’apparition des oiseaux de cette île, soit dans le reste de l’Europe, soit dans le Nord de l’Afrique* (S. Lamort, Metz, 1843).
* *Catalogue raisonné d’oiseaux de l’Algérie, comprenant la description de plusieurs espèces nouvelles* (Verronnais, Metz, 1846).
* *Nouvelle classification des picinées ou pics, devant servir de base à une monographie de ces oiseaux grimpeurs* (S. Lamort, Metz, 1849).
* *Ascension à l’Etna, ou Fragment d’un voyage en Sicile et en Italie* (Imprimerie de Nouviau, Metz, 1851).
* *Faune ornithologique de l’Algérie* (J. Verronnais, Metz, 1855).
* *Description de quelques grimpeurs du genre linéen* Picus (J. Verronnais, Metz, 1857).
* *Revue des collections composant, en 1857, le Muséum d’histoire naturelle de la ville de Metz* (J. Verronnais, Metz, 1857).
* *Monographie des picidées ou histoire naturelle des picidés, picumninés, yuncinés, ou torcols*, Jules Verronais, imprimeur de la société d'histoire naturelle de Moselle, 1863. (Ler en liña).

## Honores 
### Condecoracións 
* Cabaleiro da Lexión de Honor (1862).

### Eponimia 
* (Aizoaceae) *Aloinopsis malherbei* (L.Bolus) L.Bolus
* *Cyanoramphus malherbi* (especie de ave psitaciforme endémica de Nova Zelandia). (Ver en liña).

## Abreviaturas 
A abreviatura **Malherbe** emprégase para indicar a Alfred Malherbe como autoridade na descrición e clasificación científica en botánica. 

A abreviatura **Malherbe** emprégase para recoñecer a Alfred Malherbe como autoridade na descrición e taxonomía en zooloxía. 

## Notas 
## Véxase tamén 
### Bibliografía 
* Boubier, Maurice (1925): *L’Évolution de l’ornithologie*. París: Librería Félix Alcan.
* Beolens, Bo & Watkins, Michael (2003): *Whose Bird? Common Bird Names and the People They Commemorate*. New Haven & Londres: Yale University Press. ISBN 978-0-3001-0359-5.
* Fleur, Élie (1935): "Cent ans d’activité scientifique". *Bull. Société Hist. Nat. Metz,* **34** : 1-68.